Til

Afdelingsledelserne

Uddannelsesansvarlige ledende overlæger

Uddannelsesansvarlige overlæger

Uddannelseskoordinerende yngre læger

**3-timersmøder i RHG i 2024:**

***Den gode uddannelsesafdeling: Emnet i 2024 er frit, evt.rammesat af uddannelsesteamet i afdelingen, f.eks. mindst to svar på forbedring af konferencen med uddannelse for øje***

 - Efter ønske på LVUR-mødet d. 6.6.24 blev der ikke et fast emne. Uddannelseslægerne(UL) kan tage fat i uddannelsen, der hvor de kan se, at det trænger mest. På den enkelte afdeling kan uddannelsesteamet (U-team) evt. sætte rammer om emner, som de gerne vil have forslag til forbedringer af.

Det er 11. gang vi skal holde 3-timersmøde, som er en værdsat og væsentlig faktor for at drive kvalitetsforbedringer inden for den lægelige videreuddannelse. 3-timersmødet bringer UL og deres initiativer på uddannelsesområdet i spil på alle afdelinger, som bidrager i den lægelige videreuddannelse.

I de forløbne år med 3-timersmøder er 60-70 % af initiativerne blevet helt eller delvist indført, dvs. at vi har fået mere end 500 initiativer helt eller delvist gennemført. Materiale og postere kan ses på hjemmesiden under [lægelig videreuddannelse](https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/) . I 2023 blev der arbejdet med implementering og posterne var en one-pager. I år skal posterne laves så de hænger på hver sin afdeling for at understøtte implementeringen af de aftalte initiativer.

Når året er omme har næsten alle afdelinger haft inspektorbesøg, mens vi har været i Gødstrup. Samlet set ligger vi et godt sted. Det har været tydeligt, at det tager tid at komme på plads med uddannelsen efter en flytning, selv om vi havde forberedt os godt. Neurologien lagde for allerede i juni 2022 og måtte inkassere et genbesøg i 2024. En imponerende indsats førte til højdespringerprisen 2024 fra SST. Børn og Unge opnåede ved deres besøg 12.4.23 max i alle temaer og var nominerede til prisen for bedste afdeling af SST. Ledelsens tyngde og understøttelse af uddannelsesopgaven er afgørende for strategisk udvikling og forandring. Akutafdelingen, som fik besøg i november 2023, var gennem en stor omlægning, stod i en periode uden cheflæge, samtidig med at alle 3 UAO’er havde forfald. Der venter genbesøg efter 2 år. Det tager tid at få en stor afdeling med ene akutte opgaver og relativt få speciallæger i forhold til UL kørt helt på plads. Med en solid handleplan er de godt på vej.

Med et frit emne i år skal temamødet med udgangspunkt i posterne og inspektorrapporterne arbejde med strukturer og processer i en god uddannelsesafdeling og et godt uddannelseshospital. Hvad har vi brug for på tværs. Det er en unik chance med så mange inspektorbesøg på relativ kort tid sammen at tegne et inspirationskatalog for den gode uddannelsesafdeling og det gode uddannelseshospital. Vi har alle et ansvar, som skal forvaltes og omsættes, for at vi indfrier visionerne om at være et eftertragtet uddannelsested.

***Tidsplan*** :

* I *juni 24* planlægges datoer for 3-timersmøde og det efterfølgende dialogmøde til afholdelse i *september-november 2022*. Dette er aftalt ved LVUR-mødet i juni.
* Mødeleder skal være uddannelseslæge. Udpeges af UALO/UAO, hvis muligt UKYL.
* Informationsmøde for *mødeledere* afholdes den *5. september 2024 kl. 13.00-15.00*, NIDObygningen, lokale L120
* ***September-november 2024 afholdes 3-timersmøde, dialogmøde*** *(se\*\*)* ***og laves handleplan***
* Handout bruges til møderne og til elektronisk indrapportering umiddelbart efter møderne.
* De aftalte initiativer fremstilles *på* ***en poster*, som senest den *10. december 2024***sendes til Tove Watson, HR-afdelingen.
* HR-afdelingen vil få posteren trykt med henblik på
* **Ophængning og posterwalk den 16. januar 2025 NIDO-bygningen L118-L120. Cheflægerne inviteres til mødet.** Forslagene fra alle afdelinger er sammen med inspektorrapporterne inspiration til workshops om strukturer og processer som fremmer uddannelsen på afdelingen og på hospitalet. Strukturer gør det ikke alene. Den lægelige ledelse, forskellige råd og netværk med samarbejde på tværs medvirker til en fælles kultur for uddannelse. I en nær fremtid skal vi være klar til at tænke de studerende tættere ind i vores hverdag og samtidig have plads til lægelig videreuddannelse.

**Afvikling af 3-timersmøder.**

3-timersmøder afvikles på de enkelte afdelinger i perioden september til november2024:

1. *Deltagelse er obligatorisk* for læger i klinisk basisuddannelse, introduktions- og hoveduddannelse incl. AP-blokstillinger.
2. Vikarer og læger i andre faser kan deltage. Beslutning herom træffes af afdelingsledelsen.

Hospitalsledelsen finansierer 3 timer pr. deltagende yngre læge. Det er op til den enkelte afdelingsledelse at afgøre, hvorledes mødet kompenseres (i dagarbejdstiden, betalt deltagelse uden for arbejdstid eller som afspadsering).

***Formålet med 3-timersmøder***:

Formålet med 3-timersmøderne er at give UL mulighed for i fællesskab at sætte ord på og konkret planlægge, hvad de som enkeltpersoner og gruppe kan gøre for at løfte kvaliteten af egen uddannelse.

På baggrund af møderne udarbejdes der på de enkelte afdelinger handleplaner i forhold til de fremsatte ønsker og forslag til en kvalitetsudvikling. Møderne skal desuden medvirke til at nuancere billedet af den aktuelle uddannelse ved RHG.

**Årets emne**

*Er frit.*

Uddannelseslægerne tager fat på de initiativer/emner, som de kan se som mulige veje til at fastholde et fokus på uddannelsen i deres egen afdeling. Mødeformen er uændret i strukturen, således at uddannelseslægerne stadig skal fokusere på deres eget engagement i at løfte afdelingens uddannelse i samspil med de uddannelsesgivende kolleger.

***\*\*Inden* udgangen af november måned 2024 afholdes hele konceptet (2 mødedatoer planlægges nu).**

Det indstilles til cheflægerne, de uddannelsesansvarlige overlæger og UKYL, at I får taget initiativ til at få afholdt 3-timersmøder (***hele konceptet***) inden udgangen af november 2024. Vi vil bede jer om, at I allerede nu får planlagt mødedatoer. Det er vigtigt, at alle læger informeres om mødet i egen afdeling, samt at arbejdet tilrettelægges, så der gives frihed (også fra kalder/personsøger mm) til deltagelse i mødet.

3-timersmødet skal følges op af en time, hvor uddannelseslægerne fremlægger og diskuterer problemstillinger og handleplan **i et større forum med de seniore læger**.

**\*\*Dette led skal ikke springes over** med en afhandling af handlingsplanen mellem mødeleder, UAO og cheflæge. Formålet med mødet med de seniore læger er dels kvalificering og konkretisering af forslagene, så de bliver gennemførlige, dels at engagere de seniore læger i udvikling af afdelingens uddannelse, hvilket er det samme som, at implementeringen starter her. Endelig skal uddannelseslægernes engagement respekteres ved at give dem plads til at præsentere og forklare deres initiativer. Engagement smitter, og forhandling er en disciplin, vi alle skal bruge, når der skal ske forandring.

Efterfølgende udarbejdes en **kommenteret handleplan** af den uddannelsesansvarlige overlæge, UKYL og cheflægen.

***Særlig information til alle mødeledere*:**

Det er en opgave for den/de ***uddannelseskoordinerende yngre læger***i afdelingen at være mødeledere. Er UKYL afdelingslæge, bør der udpeges en uddannelseslæge som mødeleder.

Den ***uddannelsesansvarlige overlæges*** primære opgave er at sikre **to mødedatoer** hhv til 3-timersmødet OG til diskussionen med de seniore læger *inden 1. dcember 2024* – vær opmærksom at **UAO** sørger for disse, hvis UKYL er ny eller skifter i forløbet. **Og** at lave **den *kommenterede handlingsplan*** sammen med mødelederen/UKYL og cheflægen, når uddannelseslægerne har præsenteret deres visioner ved et møde med de seniore læger. Alt materiale findes [her](https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/) fra den 15. august 2024.

**Mødelederne** er ansvarlige for at møderne kan dokumenteres ved korte skriftlige referater. Referaterne udarbejdes i fællesskab med mødedeltagerne ved brug af standardiserede skemaer, handout dokumenterne, og fremsendes umiddelbart efter mødet til egen afdelingsledelse, den uddannelsesansvarlige overlæge og til den uddannelseskoordinerende overlæge via Tove Watson, HR-afdelingen. UALO/UAO er ansvarlig for, at der efterfølgende udarbejdes og fremsendes en kommenteret handlingsplan. Referater og handlingsplaner indskrives i elektroniske skemaer, handoutdokumenterne, så al indberetning sker elektronisk inden den 10. december 2024. Overholdelsen af fristen er vigtig, da de skal bruges til at planlægge afviklingen af uddannelsesdagen 16. januar 2025. Program for dagen følger sidst på året.

**\*\*Posteren** fra årets 3-timers møde skal være færdig og sendes til HR-medarbejder Tove Watson senest **10. december 2024**. Posteren skal *også indeholde resultaterne fra 2023* på en måde, så det fremgår, hvor mange initiativer, der er gennemført helt, delvist eller slet ikke.

Der afholdes **uddannelsesdag *for alle afdelinger den 16. januar 2025*** for **mødeleder og/eller UKYL, UAO og cheflægen**. Resultaterne fra 3-timersmødet fremstilles elektronisk på en poster, som Tove Watson vil få trykt til dagen. Mødeleder/UKYL skal være ved sin poster og kunne uddybe indholdet til posterwalk og ved behov i løbet af dagen. De elektroniske postere lægges efterfølgende på hjemmesiden til inspiration. De fysiske kan hænges op i egen afdeling.

Vi håber, at alle vil udvise stor velvillighed over for at gennemføre 3-timersmødet som et redskab til at styrke og vedligeholde den høje kvalitet af speciallægeuddannelsen i RHG, samt være med til at skabe dialog om uddannelseskulturen på de enkelte afdelinger. En dialog, som også vil være til gavn for det lægefaglige arbejdsmiljø, rekrutteringen og patientbehandlingen.

 Med venlig hilsen

 Vibeke Ersbak Jens Friis Bak

 Uddannelseskoord. ledende overlæge Lægefaglig direktør